Ministru kabineta noteikumu **“Grozījumi Ministru kabineta 2005.gada 1.novembra noteikumos Nr.830 „Noteikumi par Valsts tiesu medicīnas ekspertīzes centra sniegto maksas pakalpojumu cenrādi””** projekta sākotnējās ietekmes novērtējuma ziņojums (*anotācija*)

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | | Saskaņā ar Likuma par budžetu un finanšu vadību 5.panta devīto daļu un Tiesu ekspertu likuma 13.panta ceturto daļu Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas | | | Valsts tiesu medicīnas ekspertīzes centra (turpmāk Centrs) darbības mērķis ir veikt tiesu medicīniskās ekspertīzes, organizēt zinātnisko darbu un pēcdiploma izglītību tiesu medicīnas jomā, kā arī sniegt konsultatīvu palīdzību tiesu medicīnas jomā tiesībaizsardzības un ārstniecības iestādēm. Centrs, sniedzot maksas pakalpojumus, piemēro Ministru kabineta 2005.gada 1.novembra noteikumu Nr.830 „Noteikumi par Valsts tiesu medicīnas ekspertīzes centra sniegto maksas pakalpojumu cenrādi” pielikumu „Valsts tiesu medicīnas ekspertīzes centra sniegto maksas pakalpojumu cenrādis”.  Šobrīd vērojama situācija, ka trūkst pieprasījuma pēc atsevišķiem Centra maksas pakalpojumu veidiem, piemēram, pēc ķīmiski toksikoloģiskiem izmeklējumiem, līķu tiesu medicīniskās ekspertīzes (autopsija) ārvalstniekiem (izņemot Eiropas Savienības un Eiropas Ekonomiskās zonas dalībvalstu pilsoņus) un bezvalstniekiem.  Savukārt, vērojams pieprasījums pēc jauniem maksas pakalpojumu veidiem no ārstniecības iestādēm, apdrošināšanas sabiedrībām un privātpersonām (piemēram, akūtas saindēšanās gadījumā, cietušiem no vardarbībām). Pieprasījums pēc pakalpojuma - dzīvo personu apsekošana ar vai bez medicīnisko dokumentu izpētes, kas nepieciešams ārējo miesas bojājumu un smaguma pakāpes konstatācijai. Tāpat tie vēlas saņemt konsultatīvu atzinumu pēc medicīniskiem dokumentiem. Pakalpojumu ņēmēji vēlas iegūt pierādījumus izdarītā noziedzīgā nodarījuma apstiprināšanai, atklāšanai un pierādīšanai, lai pēc tam, pamatojoties uz apsekošanas aktu, varētu ar iesniegumu vērsties policijā vai ar pieteikumu tiesā. Tāpat bez procesa virzītāja lēmuma par tiesu medicīniskās ekspertīzes noteikšanu, tie vēlas pieteikt līķa pilna apjoma izmeklēšanu nāves cēloņa noteikšanai, pieteikt bioloģiskās izcelsmes pēdu klātbūtnes noteikšanu uz dažādiem priekšmetiem, lai noskaidrotu atsevišķus ar personas privāto dzīvi saistītus jautājumus.  Ņemot vērā iepriekš minēto, ir nepieciešams Centra cenrādi papildināt ar jaunām maksas pakalpojumu pozīcijām. |
| 3. | Saistītie politikas ietekmes novērtējumi un pētījumi | | | Projekts šo jomu neskar. |
| 4. | Tiesiskā regulējuma mērķis un būtība | | | Ministru kabineta noteikumu projekts „Grozījumi Ministru kabineta 2005.gada 1.novembra noteikumos Nr.830 „Noteikumi par Valsts tiesu medicīnas ekspertīzes centra sniegto maksas pakalpojumu cenrādi”” (turpmāk – noteikumu projekts) paredz:  papildināt cenrāža pielikumu ar jaunām maksas pakalpojumu pozīcijām:   * Tiesu toksikoloģijas laboratorijā būs pieejams pakalpojums - asaru gāzes noteikšana cietušo ādas virsmā un matos - gadījumā, kad asaru gāzi izmanto ļaunprātīgos nolūkos. Šim izmeklējumam būs liela nozīme izdarītā noziedzīgā nodarījuma apstiprināšanai, atklāšanai un pierādīšanai; * Klīniskās tiesu medicīniskās ekspertīzes nodaļā būs pieejams pakalpojums - dzīvo personu apsekošana ar vai bez medicīnisko dokumentu izpētes, kas nepieciešams ārējo miesas bojājumu un smaguma pakāpes konstatācijai. Pamatojoties uz apsekošanas aktu, cietušajam būs iespēja vērsties ar iesniegumu policijā vai ar pieteikumu tiesā. Būs iespēja pieteikt arī konsultatīvo atzinumu pēc medicīniskiem dokumentiem; * fiziskas personas medicīniskās kriminālistikas laboratorijā varēs pieteikt arī ūdens kvalitātes analīzes ar „Spectroscan” aparātu”, iespējams noteikt gan krāna, gan pazemes ūdens sastāvā esošos un klāt pienestos ķīmiskos elementus no kalcija līdz urānam, tai skaitā, smagos metālus (svins, dzīvsudrabs, arsēns); * Tanatoloģijas nodaļā atbilstoši fiziskas vai juridiskas personas pieprasījumam tiks veikta līķa pilna apjoma izmeklēšana, kas ietver autopsiju (autopsija tiek veikta, ievērojot likuma „Par miruša cilvēka ķermeņa aizsardzību un cilvēka audu un orgānu izmantošanu medicīnā” 5.panta un 6.panta nosacījumus), histoloģiskos, toksikoloģiskos un citus izmeklējumus, šaubu novēršanai par jautājumiem, ko izvirza persona, kas pieprasa izmeklēšanu, bez procesa virzītāja lēmuma par tiesu medicīniskās ekspertīzes noteikšanu. Tāpat būs iespēja pieprasīt līķa izmeklēšanu (autopsiju) bez procesa virzītāja lēmuma par tiesu medicīniskās ekspertīzes noteikšanu, lai noteiktu nāves cēloni; * Tiesu medicīnas ģenētikas un seroloģijas laboratorijā būs iespējams noteikt bioloģiskās izcelsmes pēdu klātbūtni uz dažādiem priekšmetiem (asins, sviedru, urīna, siekalu, spermas, vaginālo šūnu, sugas piederības, kā arī viena mata izmeklējumu), lai noskaidrotu atsevišķus ar personas privāto dzīvi saistītus jautājumus. Šāda veida jautājumu atrisināšana ir iespējama vienīgi laboratorijā, kur ir atbilstošas kvalifikācijas speciālisti.   Tāpat noteikumu projekts paredz papildināt Ministru kabineta 2005.gada 1.novembra noteikumu Nr.830 „Noteikumi par Valsts tiesu medicīnas ekspertīzes centra sniegto maksas pakalpojumu cenrādi” izdošanas tiesisko pamatojumu ar atsauci uz Tiesu ekspertu likuma 13.panta ceturto daļu un precizēt Tiesu ķīmijas un toksikoloģijas laboratorijas nosaukumu atbilstoši jaunajai Centra apstiprinātajai struktūrshēmai. Centra jauno maksas pakalpojumu izcenojumi noteikti saskaņā ar Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām. Izdevumi tiek plānoti tādā pašā apmērā kā ieņēmumi no maksas pakalpojumu sniegšanas. Mērķis visefektīvāk sasniedzams noteikumu projektā piedāvātajā veidā, jo pakalpojumu ņēmējiem būs iespēja iegūt pierādījumus izdarītā noziedzīgā nodarījuma ātrākai apstiprināšanai, atklāšanai un pierādīšanai.  Centra jaunajiem maksas pakalpojumu veidiem (noteikumu projekta 4.punkts) tiek piemērots pievienotās vērtības nodoklis saskaņā ar likuma „Par pievienotās vērtības nodokli” 5.panta pirmo daļu, savukārt, noteikumu projekta 3.punktā minētajam pakalpojumam pievienotās vērtības nodoklis netiek piemērots saskaņā ar likuma „Par pievienotās vērtības nodokli” 2.panta divdesmit otro daļu un Ministru kabineta 2004.gada 7.septembra noteikumu Nr.776 „Valsts tiesu medicīnas ekspertīzes centra nolikums” 3.1.apakšpunktu.  Šobrīd Noteikumu projekts pilnībā atrisinās anotācijas I sadaļas 2.punktā minētās problēmas.  Noteikumu projekta spēkā stāšanās paredzēta 2013.gada 1.janvārī. |
| 5. | Projekta izstrādē iesaistītās institūcijas | | | Centrs. |
| 6. | Iemesli, kādēļ netika nodrošināta sabiedrības līdzdalība | | | Sabiedrības līdzdalība netika nodrošināta, jo noteikumu projekts neparedz palielināt Centra maksas pakalpojumu izcenojumus, bet piedāvāt jaunus maksas pakalpojumu veidus atbilstoši pieprasījumam. |
| 7. | Cita informācija | | | Nav |
| **II. Tiesību akta projekta ietekme uz sabiedrību** | | | | |
| 1. | | Sabiedrības mērķgrupa | Privātpersonu grupai piederīgas juridiskās personas – ārstniecības iestādes, apdrošināšanas sabiedrības, kā arī fiziskas personas. Faktiski 2011.gadā veikti 1759 maksas pakalpojumi, bet plānotā izpilde 2012.gadā pēc noteikumu projekta spēkā stāšanās ir 1900-2000 vienības, 2013.gadā prognozētas no 2100-2300 vienības, ieskaitot jaunos maksas pakalpojumus. | |
| 2. | | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. | |
| 3. | | Tiesiskā regulējuma finansiālā ietekme | Projekts šo jomu neskar. | |
| 4. | | Tiesiskā regulējuma nefinansiālā ietekme | Pakalpojumu ņēmējiem būs iespēja iegūt pierādījumus izdarītā noziedzīgā nodarījuma apstiprināšanai, atklāšanai un pierādīšanai, saņemt konsultatīvus atzinumus pēc medicīniskiem dokumentiem, bez procesa virzītāja lēmuma par tiesu medicīniskās ekspertīzes noteikšanu būs iespēja pieteikt līķa pilna apjoma tiesu medicīnisko izmeklēšanu nāves cēloņa noteikšanai, pieteikt bioloģiskās izcelsmes pēdu klātbūtnes noteikšanu uz dažādiem priekšmetiem, lai noskaidrotu atsevišķus ar personas privāto dzīvi saistītus jautājumus, kā arī pieteikt ūdens kvalitātes analīzes. | |
| 5. | | Administratīvās procedūras raksturojums | Projekts šo jomu neskar. | |
| 6. | | Administratīvo izmaksu monetārs novērtējums | Projekts šo jomu neskar. | |
| 7. | | Cita informācija | Nav | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012.gads** | | Turpmākie trīs gadi (tūkst. latu) | | |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1. Budžeta ieņēmumi: | **57,4** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 57,4 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **57,4** | **0** | **0** | **0** | **0** |
| 2.1. valsts pamatbudžets | 57,4 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumam „Par valsts budžetu 2012.gadam”, kā arī likumprojektam „Par valsts budžetu 2013.gadam” Centram plānotie maksas pakalpojumu ieņēmumi un tiem atbilstošie izdevumi valsts budžeta programmas 39.00.00 „Specializētās veselības aprūpes nodrošināšana” apakšprogrammā 39.06.00 „Tiesu medicīniskā ekspertīze” 57 350 lati.  Detalizēts Centra plānoto maksas pakalpojumu ieņēmumu no jauno maksas pakalpojumu sniegšanas un tiem atbilstošo izdevumu saskaņā ar Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām 2013., 2014. un 2015.gadā atšifrējums atspoguļots anotācijas pielikumā. Plānotais maksas pakalpojumu ieņēmumu 2013.-2015.gadā atšifrējums:  \*   |  |  |  |  | | --- | --- | --- | --- | | Pakalpojumu nosaukums\*\* | Plānotais pakalpojumu skaits  2013.g.  2014.g.  2015.g. | Vienas  vienības  cena ar PVN  Ls | Ieņēmumi  2013.g  2014.g.  2015.g.  (Ls) | | 1.Tiesu toksikoloģijas laboratorijas izmeklējumi |  |  |  | | 1.1Ķīmiski toksikoloģiskais izmeklējums (viens) nezināmu toksisku vielu noteikšanai (ekspresanalīze akūtas saindēšanās gadījumā) | 1 | 33.35\* | 33.35 | | 1.4.Ķīmiski toksikoloģiskais izmeklējums psihotropo vielu noteikšanai | 660 | 16.26\* | 10731.60 | | 1.5.Ķīmiski toksikoloģiskais izmeklējums triciklisko antidepresantu noteikšanai | 70 | 15.62\* | 1093.40 | | 1.6.Ķīmiski toksikoloģiskais izmeklējums difenhidramīna noteikšanai (dimedrola) | 10 | 15.37\* | 153.70 | | 1.7.Ķīmiski toksikoloģiskais izmeklējums 1,4 benzodiazepīna grupas preparātu noteikšanai | 390 | 16.33\* | 6368.70 | | 1.8.Ķīmiski toksikoloģiskais izmeklējums silicilātu noteikšanai | 10 | 13.27\* | 132.70 | | 1.9.Ķīmiski toksikoloģiskais izmeklējums klonidīna  (klofelīna) noteikšanai | 40 | 13.40\* | 536.00 | | 1.10.Ķīmiski toksikoloģiskais izmeklējums fenotiazīna grupas preparātu noteikšanai | 130 | 15.30\* | 1989.00 | | 1.11.Ķīmiski toksikoloģiskais izmeklējums barbiturātu noteikšanai | 143 | 15.72\* | 2247.96 | | 1.22.Ķīmiski toksikoloģiskais izmeklējums ar gāzes hromatogrāfijas metodi alkohola un tā surogātu noteikšanai | 175 | 7.90\* | 1382.50 | | 1.23.asaru gāzes noteikšana cietušo ādas virsmā un matos | 20 | 26.68 | 533.60 | | 2.Paternitātes un parentitātes  noteikšana ar DNS izmeklēšanas metodi (standarta variants 3 cilvēki ) | 85 | 278.78 | 23696.30 | | 3.Līķu tiesu medicīniskā ekspertīze (autopsija) ārvalstniekiem(izņemot Eiropas Savienības un Eiropas Ekonomiskās zonas dalībvalstu pilsoņiem un bezvalstniekiem | 0 | 159.96 | 0 | | 4.Histoloģijas laboratorijas pakalpojums: līķu bioloģiskā materiāla fiksācija, izgriešana, ielikšana blokos, izgatavošana, krāsošana, izmeklēšana un atzinuma sniegšana | 0 | 27.35 | 0 | | 6.Konsultatīvi skaidrojošs eksperta atzinums | 20 | 16.36 | 327.20 | | 7.Izraksts no tiesu medicīniskās ekspertīzes pēc apdrošināšanas sabiedrības pieprasījuma | 10 | 11.74 | 117.40 | | 8.Tiesu medicīniskās komisijas ekspertīzes civillietās |  |  |  | | 8.1.Mantojuma lietā | 5 | 250.43 | 1252.15 | | 8.2.Lietā par kaitējuma atlīdzību no ārstniecības iestādes | 3 | 231.11 | 693.33 | | 8.3.Citā civillietā | 7 | 182.18 | 1275.26 | | **10.Cietušo un aizdomās turēto personu izmeklēšanas nodaļas** |  |  |  | | 10.1.dzīvo personu tiesu  medicīniskā apsekošana bez medicīnisko dokumentu izpētes | 10 | 7.76 | 77.60 | | 10.2.dzīvo personu tiesu  medicīniskā apsekošana ar medicīnisko dokumentu izpēti | 10 | 41.67 | 416.70 | | 10.3.konsultatīvais atzinums pēc medicīniskiem dokumentiem | 10 | 41.58 | 415.80 | | **Medicīniskās kriminālistikas laboratorija** |  |  |  | | 11. Ūdens kvalitātes analīze ar „Spectorscan” aparātu pēc fiziskās personas pieprasījuma | 10 | 10.83 | 108.30 | | **12.Tanatoloģijas nodaļa** |  |  |  | | 12.1. līķa pilna apjoma tiesu medicīniskā izmeklēšana pēc fiziskas vai juridiskas personas pieprasījuma, kas ietver autopsiju, histoloģisko, toksikoloģisko u.c. izmeklējumus, bez procesa virzītāja lēmuma par tiesu medicīniskās ekspertīzes noteikšanu | 2 | 116.85 | 233.70 | | 12.2. līķu tiesu medicīniskā izmeklēšanas (autopsija ) pēc fiziskas vai juridiskas personas pieprasījuma nāves cēloņa noteikšanai, bez procesa virzītāja lēmuma par tiesu medicīniskās ekspertīzes noteikšanu | 10 | 50.46 | 504.60 | | **13.Tiesu medicīnas ģenētikas**  **un seroloģijas laboratorija** |  |  |  | | Bioloģiskās izcelsmes pēdu klātbūtnes noteikšana uz priekšmetiem |  |  |  | | 13.1 asins klātbūtnes noteikšana | 10 | 11.74 | 117.40 | | 13.2. sviedru klātbūtnes noteikšana | 10 | 11.74 | 117.40 | | 13.3. urīna klātbūtnes noteikšana | 10 | 11.74 | 117.40 | | 13.4.siekalu klātbūtnes noteikšana | 10 | 7.96 | 79.60 | | 13.5. spermas klātbūtnes noteikšana | 10 | 15.79 | 157.90 | | 13.6. vaginālo šūnu klātbūtnes noteikšana | 10 | 14.48 | 144.80 | | 13.7. fekāliju elementu klātbūtnes noteikšana | 5 | 12.08 | 60.40 | | 13.8. viena mata izmeklēšana | 5 | 17.53 | 87.65 | | 13.9. sugas piederības noteikšana | 5 | 8.45 | 42.25 | | Kopā ieņēmumi no maksas pakalpojumiem |  |  | **55 245.65** | | Pārējie pašu ieņēmumi |  |  | **2104.35** | | **Pavisam kopā maksas pakalpojumu un citi pašu ieņēmumi** | | | **57 350.00** |   Piezīmes:  \* Pievienotās vērtības nodokli nepiemēro saskaņā ar likuma „Par pievienotas vērtības nodokli” 2. panta divdesmit otro daļu;  \*\* tabulā nav norādīti tie maksas pakalpojumi, no kuru sniegšanas nav plānoti ieņēmumi, jo nebūs pieprasījuma.  Tā kā jau 2012.gadā ir vērojams pieprasījuma trūkums pēc atsevišķiem Centra maksas pakalpojumu veidiem, tad līdz ar cenrāža papildināšanu ar jaunām maksas pakalpojumu pozīcijām, netiek prognozēts maksas pakalpojumu ieņēmumu palielinājums. Noteikumu projekts nerada ietekmi uz valsts budžetu, tas tiks īstenots esošo līdzekļu ietvaros. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ieņēmumi no maksas pakalpojumiem un attiecīgie izdevumi tiks veikti valsts budžeta programmas 39.00.00 „Specializētās veselības aprūpes nodrošināšana” apakšprogrammā 39.06.00 „Tiesu medicīniskā ekspertīze”. | | | | |

*Anotācijas IV - VI. sadaļa – projekts šīs jomas neskar.*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Noteikumu projekta izpildi nodrošinās Centrs. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Veselības ministre I.Circene

18.10.2012 09:57

2024

Ž.Zvaigzne

67876041, Zanete.Zvaigzne@vm.gov.lv